<classify> Awamu ya Tatu ya Mkakati wa Taifa Dhidi ya Rushwa 2017-2022 inamtazamo mpya unaolenga kuhakikisha rushwa inaondolewa nchini kwa kutumia mbinumpya na zinazotekelezeka kwa kuweka mkazo katika sekta zenye mazingira shawishiya rushwa. Utekelezaji wa mkakati huo unalenga kupunguza na kudhibiti rushwakatika sekta muhimu ambazo ni pamoja na manunuzi ya umma, ukusanyaji wa mapato,utoaji wa haki, maliasili na utalii, madini, nishati, mafuta na gesi, afya,elimu na ardhi. Akizungumza wakati wa ufunguzi wa mkutano wa Baraza la wafanyakaziwa Wizara ya Kilimo, Waziri wa Kilimo, Japhet Hasunga, leo Mei 24, amekemea nakuwataka watumishi kupambana na rushwa katika sehemu zao za kazi. Wizara inakabiliwa nachangamoto mbalimbali katika utekelezaji wa majukumu yake, kutoa huduma kwaumma ikiwemo ukosefu wa rasilimali fedha na rasilimali watu, hali hii inasababishakutofikiwa kwa malengo. Niwahakikishie kuwa serikali inaendelea kuchukua hatuambalimbali za kutatua changamoto hizi na yeyote atakayejihusisha na kubainikakupokea au kutoa rushwa hatua stahiki zitachukuliwadhidi yake, ni matumaini yangu kuwa mkiwa kama wataalamu mtatumia uwezo wenukatika kuibua mikakati itayosaidia kuwezesha kilimo kuwa chenye tija na chakibiashara amesema Japhet. Aidha Waziri Japhet amesisitiza kuwa serikali ya awamu ya tano inadhamira ya dhati ya kuondoa uzembe na ubadhirifu miongoni mwa watumishi wa ummana hivyo mtumishi anaruhusiwa kudai haki zake za msingi kwa kuzingatia Kanuni,Sheria na Taratibu za utumishi wa umma. Ameweka bayana kuwa serikali inatambua umuhimu wa kuwepo kwa ushirikianokati ya mwajiri na mtumishi kwani pasipokuwa na ushirikiano wa pande hizombili, ni vigumu taasisi kutekeleza majukumu yake kwa ufanisi. Ili kuweza kutafsiri dhana hiI ni muhimu pande zote mbilikutambua haki na wajibu katika utekelezaji wa majukumu ya kazi, kumekuwa nautamaduni wa baadhi ya watumishi kudai haki bila kutimiza wajibu wao kwamwajiri, amesema Waziri huyo.  <topic>: KITAIFA 